એક અફઝલને ફાંસી આપશો તો ઘેરઘેર અફઝલ પેદા થશે એવા સૂત્રોચ્ચાર થયા. આવાં સૂત્રો પણ વાજબી ન કહેવાય છતાં સહિષ્ણુતાના ધોરણે સ્વીકાર્ય ગણીએ તો પણ એ પછી આગળ વધીને ‘ભારત કી બરબાદી તક જંગ ચલતી રહેગી, ચલતી રહેગી’ જેવાં સૂત્રો પોકારાવા લાગ્યાં તેને કોઈ પણ રીતે વાજબી ઠરાવી શકાય નહીં. કોઈ યુનિવર્સિટીમાં વિદ્યાર્થીઓ ભારતની બરબાદીની કામના કરે એ શિક્ષણ સંસ્થાના માહોલની દૃષ્ટિએ પણ શરમજનક ઘટના છે. સૂત્રોચ્ચાર કરતાં વિદ્યાર્થીઓના આ જૂથનો બીજા જૂથે વિરોધ કર્યો અને તેમાંથી સંઘર્ષ સર્જાયો. એ દરમિયાન પોલીસને જાણ કરવામાં આવી. પોલીસે આવા સૂત્રોચ્ચારમાં સામેલ જેએનયુ વિદ્યાર્થી સંઘના અધ્યક્ષ કનૈયાકુમારની ધરપકડ કરી.